23. 12. 78 De Europæiske Fællesskabers Tidende Nr. L 361/55 KOMMISSIONENS FORORDNING (EØF) Nr. 3'056/78 af 22. december 1978 om fastsættelse af Fællesskabets grænseovergangssted for indført olivenolie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/ EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EØF) nr. 1562/78 (?), særlig artikel 9, og ud fra følgende betragtninger : I henhold til artikel 9 i forordning nr. 136/66/EØF påhviler det Kommissionen at fastlægge det grænse- overgangssted, for hvilket tærskelprisen fastsættes ; størstedelen af indførselen af olivenolie sker via mid- delhavshavnene på Italiens nordkyst ; blandt disse er havnen i Imperia særlig repræsentativ, fordi der i denne by findes en betydelig industri, der anvender indført olivenolie, og denne havn bør derfor vælges som Fællesskabets grænseovergangssted ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Fedtstoffer — UDSTEDT FØLGENDE FORORDNING : Artikel 1 Det i artikel 9 i forordning nr. 136/66/EØF omhand- lede grænseovergangssted fastsættes til at være Imperia (Italien). Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. december 1978. (!) EFT nr. 172 af 30. 9. 1966, s. 3025/66. (?) EFT nr. L 185 af 7. 7. 1978, s. 1. På Kommissionens vegne Finn GUNDELACH Næstformand